AlexejDobrolubov/national_council_slovak_2010 huggingface dataset:
40. schôdza NR SR - 2.deň - A. dopoludnia
Dátum: 2021-09-17
Poslanec: Suja, Miroslav (-)
Druh vystúpenia: Vystúpenie s faktickou poznámkou

32. Ďakujem za slovo, pán podpredseda. Ako vždy podporíme zákony, ktoré zvyšujú potravinovú sebestačnosť. Tak preto som rád, že aj takýto zákon je tu a veľmi pekne ďakujem Jarovi Karahutovi, že s tým prišiel. Viete, priateľa, koaliční poslanci, mali ste v programovom vyhlásení vlády zvýšenie potravinovej sebestačnosti, ale doteraz sa tak nedeje, toto je strašne málo. Ak chceme zvýšiť potravinovú sebestačnosť Slovenska, tak by ste mali navrhovať také zákony, nie vy, nie my, ale vy ako koalícia, lebo vy z princípu nepodporíte aj dobré návrhy opozície, ktoré by sa takto aj tvárili, nielen tvárili, ale aj konali. Lebo ak si všimnete, život na vidieku vymiera a to je vďaka nečinnosti súčasnej vlády. Potravinová sebestačnosť sa nie podľa programového vyhlásenia vlády znížila, Citrus sa smeje, ale, bohužiaľ, je to tak, nieže znížila, ale ešte viac sa prehĺbila, lebo dovoz tých kamiónov ešte viac pribudol. Takže skúsme sa nepozerať na to, kto zákony podáva, alebo kto z akej strany je, a nesmiať sa ako postihnutý, ako tuto kolega Citrus, ale fakt, poďme spraviť niečo pre podporu toho vidieka a zvýšenie potravinovej sebestačnosti. Ako toto od SaS-ky nečakám, ale SaS-ka neni jediná v tomto parlamente, sú tu aj iné koaličné strany, ktoré by mohli prísť s takýmto návrhom. A verte, že by mali podporu v opozícii. Ďakujem, kolegovia, že si vezmete moje slová k srdcu.
40. schôdza NR SR - 1.deň - B. popoludní
Dátum: 2021-09-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

62. Ja len by som chcel poďakovať pánovi ministrovi za prístup ústretový. A, samozrejme, nečakal som, že budete vedieť tie paragrafy hneď, nedá sa všetko vedieť. Ale som rád, že ste to nezmietol zo stola a že ste otvorený debate a návrhom. Ďakujem.
40. schôdza NR SR - 1.deň - B. popoludní
Dátum: 2021-09-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

58. Ďakujem Edovi Kočišovi, že upresnil a prečítal presne celý ten článok aj paragraf. Áno, ja som poukazoval na to, že viacej môže byť nákladov na to, aby sme získali, ako získame financií. Lebo ak ide ministerstvo teraz žiadať prekladačov, ktorí musia byť s okrúhlou pečiatkou, nevieme, aký to má dopad, preto som chcel vedieť, že aké to bude mať tie finančné alebo ak či už bola nejaká štúdia urobená, že koľko dokážeme z toho vybrať, alebo nie. Ja si myslím, že tá cesta, že Maďari majú zmluvu s jednou slovenskej firmou, jednou rakúskou firmou, s jednou českou firmou, nestojí žiadne pre... (pozn. red.: rýchlo vyslovené) absolútne nič. Oni majú z toho podiel, niečo podobné, ako keď vy zaplatíte pokutu za diaľnicu do určitej doby a máte z toho nejakú zľavu. Tak presne toto isté oni majú. Čiže štát neprichádza, Maďarská republika neprichádza o žiadne financie, ale dostáva, dostáva veľmi dobré výsledky alebo veľmi dobré zdroje od firiem, ktoré sú priamo u nás na Slovensku, v Čechách, v Rakúsku a podobne. Či nebolo by lepšou cestou, ak chceme nejakú efektivitu, vydať sa presne takýmto istým. Ja si myslím, že nie je hanba poučiť sa od susedov, keď vidíme, že to funguje. Načo vymýšľať niečo nové, koleso, keď už bolo niekde vymyslené. A fakt, kto z vás chodí do Chorvátska alebo cez Maďarsko a niekedy podržal tú nohu bližšie, hlbšie na tom pedáli alebo nezaplatil to mýto, tak musíte uznať, že fakt, ja sa po týždni vraciam z Chorvátska a koľkokrát ma tu čakajú už dva šeky aj cestou tam. Poviem príklad, na začiatku Maďarska aj na konci, a potom do týždňa mi prídu aj cestou naspäť. No, bohužiaľ, je to moja chyba, ale takto to je. A Maďari si krásne plnia kasu. Naša firma zarába. Dostáva sa bez problémov k informáciám a nepotrebujú žiadnych prekladateľov, nepotrebujú žiadne náklady na tie, majú len čistý zisk. Pošlú firme slovenskej ŠPZ a títo všetko vybavia za nich. A samozrejme, že sa snažia, lebo majú z toho podiel. Či by nebolo lepšie ísť touto cestou. Ďakujem.
40. schôdza NR SR - 1.deň - B. popoludní
Dátum: 2021-09-16
Poslanec: Suja, Miroslav (-)
Druh vystúpenia: Vystúpenie v rozprave

54. Ďakujem za slovo. Ja len v krátkosti, nechcem naťahovať čas. Ja by som chcel vedieť, pán minister, že aká, ako si predstavujete, aká efektivita toho vymáhania bude, keď schválime tento zákon? Lebo v čl. IV, ak som si dobre pamätal, tak sa hovorí, že ak sa dvakrát vyzve a neozve sa, tak odstúpime od toho vymáhania. Keď si pozrieme, že Maďarsko nemá ani taký zákon, idete do Chorvátska, prekročíte rýchlosť alebo nezaplatíte mýto, do sedem dní tu máte pokutu a nevymáha to štát, ale firma. Že prečo nejdeme touto cestou, keď vidíme, že tá efektivita Maďarov je blízka k sto percentám. Lebo ja si myslím, že toto je oveľa jednoduchšie, ak nám ide o naplnenie štátneho rozpočtu a nejde o niečo iné. Takže rád by som poprosil na tieto tri otázky jednoduchú odpoveď. Ďakujem.
40. schôdza NR SR - 1.deň - B. popoludní
Dátum: 2021-09-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

34. Ďakujem za slovo. Pán kolega, musím súhlasiť s tebou, čo sa týka toho papalášizmu, a že to, čo Danko bozkával tie výložky, že to nemá obdoby. Ale keď hovoríš to, papalášizmus, tak mali by sme sa, kolegovia, zamyslieť aj nad sebou, keď sme odobrali dôchodky ľuďom, ktorí bojovali za nás v zahraničí, plnili rozkazy a my sme im odobrali dôchodky a na Slovensku pritom nerobili žiadne represálie, celý čas bojovali za Slovensko v zahraničí, za Československo. A to sú niektorí z mojich kolegov v Klube vojenských výsadkárov a to si myslím, že vtedy sme boli papaláši aj my alebo tí, čo to tu schválili a tvárili sa, že berú eštebákom. Takisto vtedy sme zobrali dôchodky aj tým, čo chránili atómové elektrárne a absolútne nemali nič spoločné s ŠtB, len im tam boli pridelení. Takže, páni kolegovia, skúsme sa pozrieť aj do zrkadla, aby sme nerobili také isté chyby, ako robil Danko.
35. schôdza NR SR - 2.deň - C. noc 2
Dátum: 2021-07-25
Poslanec: Suja, Miroslav (-)
Druh vystúpenia: Vystúpenie s faktickou poznámkou

40. Ďakujem za slovo. Ja by som sa vyjadril k pár veciam, pán poslanec. Ako mal ste pravdu, že je pravda, že u nás sme naučení, že ľudia najradšej bývajú vo svojom a každý sa to chce snažiť dosiahnuť svoje. Aj to je formou tej hypotéky a nie nájomné, je to u nás zaužívané. Hej a druhá vec, to Maďarsko, čo ste povedal, áno, to je celkom dobrý príklad a si myslím, že to by možno tiež stálo za uváženie, nie je hanba si zobrať dobrý príklad od niekoho iného. A teraz by som sa chcel vyjadriť aj k tým bytovkám, čo ste povedal. Nie je pravda, že sa stavajú len veľké. V malých mestách a väčších obciach je bežné, že sa stavajú malé bytové domy, ktoré majú od 30 do 50 bytových jednotiek a tých sa momentálne v súčasnej dobe stavia najviac. Aj v takých mestách, ktoré majú okolo 15- až 20-tisíc obyvateľov, sa stavajú vo veľkom tieto bytové jednotky. Ako vravím, čiže tieto bytovky ktoré majú 30 až 50 týchto bytových jednotiek. Takže toto je trošku ináč, inak ako ste povedal. A čo sa týka toho stavebného materiálu, čo som hovoril, že je ho nedostatok, je aj problém, že sa draží, ale nejde tu len o stavebný materiál, vážení kolegovia. Choďte si kúpiť nejaké profi náradie v nejakom väčšom množstve, to je jedno, či sa to týka od motorových píl, či sa to týka malého ručného náradia, alebo sa to týka nejakých strojov, podvozkov na nákladné autá, na ktoré sa čaká mesiace, potom sa na to montujú špeciálne nástavby, ako sú zdvíhacie zariadenia a kontajnery, ktoré všetko budeme zrazu potrebovať pri takejto obrovskej výstavbe. To nie sú voľne na trhu. Na všetko sa čaká mesiace. Preto je nereálne, je nereálne, aby sme to dokázali spraviť alebo postaviť, ako keby sme chceli naprieč celým politickým spektrom a všetci sa tu dohodli, že áno. To nedokážeme. Nedokážeme to, lebo na všetko sa čaká, nie sú ľudia a nie sú kopu vecí. Skúste ísť teraz a niečo kúpiť. Nedá sa to. Aj keby bola akákoľvek dobrá vôľa, tento cieľ sa nedá dosiahnuť.
35. schôdza NR SR - 2.deň - C. noc 2
Dátum: 2021-07-25
Poslanec: Suja, Miroslav (-)
Druh vystúpenia: Vystúpenie s faktickou poznámkou

30. Ďakujem za slovo. Tak ja by som sa rýchlo vrátil k tomuto vystúpeniu tvojmu, Maťo. Tak ja by som sa pozemkov nebál, záleží, v ktorej časti Slovenska sa bude stavať, ale myslím si, že pozemkov by mohlo byť dosť a nemal by byť s tým problém. Ja sám vidím problém v jednej veci, ktorý neni možné dosiahnuť. Ak hovoríme, že mali ste cieľ dosiahnuť stotisíc bytov za celé volebné obdobie a nejakým zázrakom sa vám všetko toto podarí vybaviť, čo k tomu treba, aby ste mohli začať stavať, tak od budúceho roka by ste museli postaviť, budúci rok aj na ten ďalší postaviť 50-tisíc bytov, čo je nereálne, kolegovia, to si môžeme povedať, že to sa nedá a nedá sa to z viacerých príčin. Nedá sa to z príčiny, že je nedostatok určitých stavebných materiálov a neviem, v akom časovom horizonte sa to zmení. Dokonca sme došli až do takého štádia, že príde päť kamiónov polystyrénov do Bystrice a ak ho chceme získať, sa draží. Normálne na toto sa draží. To sa stáva teraz, v tomto je to, v reálnom čase. Ak sa to nezmení v najbližšom čase, tak sa nebudú stavať ani tieto byty alebo proste tá cena narastie niekde úplne inde. Ale ak nebudete chcieť ako Slota stavať nejaké fabriky na výrobu polystyrénu. Teraz ďalej máme problém s nedostatkom odbornej pracovnej sily, čo sa týka murárov. Hovorím o odbornej pracovnej sile, nehovorím o pomocnej pracovnej sile. To máme veľký nedostatok. Ešte väčší nedostatok máme v profesistoch, ako sú kúrenári, elektrikári, vodári a podobne. To je ďalší veľký problém. A podstatný, s ktorým sa tu potýkame, je predpotopný stavebný zákon. A toto, tieto body, ktoré som vám teraz povedal, neumožnia, neumožnia, aby ste postavil tých stotisíc bytov. To znamená, že môžeme na to zabudnúť, vážení kolegovia a kolegyne. Možno sa postaví nejaká časť, ale aj tak som trošku skeptický. Neverím tomu. Vravím, že je tu veľa faktorov, ktoré to ovplyvňujú. Všetky tie, čo povedal Maťo Beluský, a potom sú úplne, ktoré nedokážeme odstrániť. Nevyrobíme si elektrikára, nevyrobíme si vodára, darmo si tu schválime nejaký zákon, my si neschválime, že nám idú vyrábať teraz nejakých profesistov, to sa... (Prerušenie vystúpenia časomerom.)
35. schôdza NR SR - 2.deň - C. noc 2
Dátum: 2021-07-25
Poslanec: Suja, Miroslav (-)
Druh vystúpenia: Vystúpenie s faktickou poznámkou

18. Ďakujem za slovo. Pán poslanec Cmorej, to je nádhera, ako vy tu kritizujete koaličný zákon. Nehovorím, či je to správne, alebo nesprávne, to, čo hovoríte, to nahám na vašich koaličných kolegoch, ale ja si tu pripadám ako v matrixe. Najprv kollárovci od rána kritizujú zákon, ktorý aj vy podporujete, a nakoniec zaň zahlasujú. A presne to isté divadlo, predpokladám, že bude teraz, keď vy tu kritizujete a nakoniec pekne poslušne zahlasujete zaň alebo sa, alebo umožníte, aby ten zákon prešiel a žiadne právo veta nepoužijete. Takže toto zasa je len hra na voličov a akože vám to nie je trápne nás ôsmich takto oberať o čas? To je, tým ako nehovorím, že nemáte pravdu, čo ste povedal, ale pekne budete, pekne bude výsledok úplne iný. Viete, vy tu hovoríte nejaké ceny 1 400 až 1 500 za meter štvorcový. Neviem, v akých lokalitách to bude, takže nevieme ohodnotiť presne, koľko bude meter štvorcový za pozemok, ale v súčasnosti, kým nezdražel materiál, tak ja som staval a stavám od ´98. roku a postavil som tisíce metrov štvorcových, tisíce metrov štvorcových, od 550 do 650 za meter štvorcový, čo sa týka obchodných priestorov, bytov, holobytov a rôznych polyfunkčných budov. Takže neviem, neviem, kde ste prišli napríklad na drevo, že išlo o 200 %, že narástlo, lebo spolupracujem úzko s viacerými pílami pri stavebnom dreve, lebo hovoríme tu asi o stavebnom dreve, keď sa stavajú paneláky. Toľko nenarástlo, aj keď teraz je drevo v dražbách, ale o 200 % ani náhodou nie. Takže možno v Bratislave, ak tu píly nemáte, že to vozíte z nekade z Francúzska, tak to možno hej. A vy ste viackrát spomenul Holého. Pán Cmorej, načo strácate čas s Holým? Koľko zákonov on sem predniesol a viete, aký bol výsledok? Vetrák, chudák, 30-40 minút to tu po ňom opravuje. Vy čo chcete od Holého, preboha živého? Pán Cmorej, veď ten nedokáže ani jeden zákon sem doniesť bez toho, že by chudák Vetrák sa nespotil a 40 minút nám tu niečo nerečnil. Naposledy ho musel Krúpa zaskočiť, po 40 minútach sa pomýlil a na druhý deň sme tu znova 45 minút čakali, čo Krúpa hovorí... (Prerušenie vystúpenia časomerom.)
35. schôdza NR SR - 2.deň - C. noc 2
Dátum: 2021-07-25
Poslanec: Suja, Miroslav (-)
Druh vystúpenia: Vystúpenie s faktickou poznámkou

4. Ďakujem za slovo. Poslanec Svrček, dneska, vlastne nie dneska, lebo už je pol jednej. Včera sme počúvali od vás tiež jeden pekný príbeh. Vieme, ako dopadol. Povedzte, prečo by sme vám mali veriť teraz? Čo to dáte Kolíkovej a jej sestre spravovať alebo čo? Viete, už ničím nás neprekvapí vaše hnutie, neberte to teraz osobne. Beriem to ako vaše hnutie. Pekne sa mi robí ozvena. Povedzte, že hypotéky sú najväčšia položka pre domácnosť. Áno. Ako ste hlasovali, keď ste chceli pomôcť ľuďom počas šiestich mesiacov, aby nemuseli platiť úroky bankám, ktorým ste vy ako vládna koalícia odpustili rekordné zisky? No, hlasovali ste proti tým ľuďom. Čiže ťažko vám je veriť, keď prichádzate s nejakým nápadom, keď vieme, čo, s čím prídete, je klamstvo. Teraz nemyslím vás, opakujem sa druhýkrát, myslím ako stranu, tak to neberte osobne. Neviem, ako chcete brániť ľuďom, čo vám bránilo vtedy pomôcť ľuďom v strane Borisa Kollára? Nič vám nebránilo. Obhajovali ste tu záujmy bánk, Kašper sa tu bil za banky, za každý cent pre ne. Čo vám bránilo za 1,5 roka v hnutí rodina založiť štátny podnik, aby tie byty boli naozaj štátne? Aby sa nestávalo to, že ako niekde stavajú súkromní developeri byty po, ja neviem, 650 euro za štvorec a potom to predáme mestám a obciam po 1 250 za štvorec a splácajú to tí občania, ktorí sú tam 20 rokov. Ako chcete dosiahnuť to, že sa 25 rokov nezmenia podmienky? Ako chcete dokázať to, že za 25 rokov vydrží to zariadenie a nikto ho nebude musieť zaplatiť? Ja neviem, varná doska, kuchynská linka, podlahy, svietidlá. To sa nedá. Dvadsaťpäť rokov sa nedajú držať podmienky a rovnaký plat alebo rovnaké platenie, vždy tam bude nejaké navýšenie.
35. schôdza NR SR - 2.deň - C. noc
Dátum: 2021-07-24
Poslanec: Suja, Miroslav (-)
Druh vystúpenia: Vystúpenie s faktickou poznámkou

34. Ďakujem za slovo, pán podpredseda. Som rád, že Milan Mazurek to znova zhrnul a povedal všetko, o čo tu ide v tomto zákone, že čo ste všetko spáchali na ľuďoch. Viete, tu jedna strana, začnem SaS-kou, nazýva ľudí kolotočármi, že pán poslanec Žiak, ale, samozrejme, tu neni, lebo sa nejedná o nič, nehlasuje sa, tak tu nemusí sedieť v parlamente. Ako chodí o desiatej a potom o piatej ide domov. Takže pán poslanec Žiak nazýva ľudí kolotočármi, Milan, presne si to povedal, toto je SaS-ka. Druhý ďalší, nechcem ani povedať, čo je, ten, no, citrus, Mirko Žiak, čo je základná potravina, podľa neho sú citrusy (reakcia z pléna), tak Gazda alebo Kazda. Kazda, hej pardon, Kazda, poslanec Kazda, citrus. Podľa ktorého sú základné potraviny citrusy, zasa chce, aby si nezaočkovaní platili komplet zdravotnú starostlivosť. Toto je výkvet táto strana. Druhá strana kollárovci, no čo poviem na kollárovcov. Po tom, ako tu celý deň kritizovali vládny návrh zákona, nakladali mu, ľuďom sľubovali, že ho nepodporia, nakoniec za ten hlas zahlasujú. Tak ja sa pýtam, za koľko strieborných ste vy zradili Slovákov kollárovci. Za koľko strieborných ste kollárovci zradili Slovákov? A na citrusa Kazdu nebudem reagovať, keď ako pomätený na mňa tu kýva a mi ukazuje, lebo na to má faktickú, takže to bude škoda míňať sekundy.
35. schôdza NR SR - 2.deň - C. noc
Dátum: 2021-07-24
Poslanec: Suja, Miroslav (-)
Druh vystúpenia: Vystúpenie s faktickou poznámkou

22. Ďakujem za slovo. Dá sa povedať, že moji kolegovia povedali všetko. Pán poslanec Susko, áno, veľmi správne ste podotkol, že zákon bol schválený v prvom čítaní v rozpore s ústavou. Že je v konflikte s viacerými zákonmi. A myslíte si, že im to vadí? Ako skúsme si odpovedať. Myslíte, že im to vadí? Myslíte, keď tu bol nejaký rozpor so zákonom, tak sa poslanec zo SaS Alino Baránik vyjadril: No a čo. A presne takisto sa stavajú aj k tomuto vášmu výkladu. No a čo. A to je smutné. Ten odborník, ktorí hneď po získaní titulu z práva išiel robiť do praxe taxikára. No a čo. Toto si oni myslia o zákonoch. A že ich porušujú? No a čo. A to povedal poslanec Alino Baránik priamo na grémiu pred všetkými. A takýto človek tu ide rozhodovať o osude všetkých Slovákov. To je aká úcta k zákonu? Aká úcta k ústave? Ďakujem za váš prejav, ale no a čo, to je odpoveď od koalície. To vám hovorím rovno za nich.
35. schôdza NR SR - 2.deň - B. popoludní 2
Dátum: 2021-07-24
Poslanec: Suja, Miroslav (-)
Druh vystúpenia: Vystúpenie s faktickou poznámkou

227. Ďakujem za slovo. Pán poslanec Takáč, ale tu nikoho nezaujíma jasné prepojenie Matoviča, jeho spolužiaka a, samozrejme, ich spoločné aktivity, bo odpoveď koaličných poslancov bola, že no a čo, aj oni mali spolužiakov. Áno, ale s nimi netrávili dovolenky, nechodili s nimi a neboli takto prepojení. Ale, toto je tu zasa druhá vec, lebo to je náš človek. A vtedy ide všetko bokom. Protikorupčné hnutie, počujete ma, pročkovci? Zobuďte sa, prosím vás, alebo prestaňte používať slovo, že ste protikorupčné hnutie. Ste prehnutí zlodeji, ktorí ani kradnúť nevedia. Ani kradnúť neviete!
35. schôdza NR SR - 2.deň - B. popoludní 2
Dátum: 2021-07-24
Poslanec: Suja, Miroslav (-)
Druh vystúpenia: Vystúpenie s faktickou poznámkou

183. Ďakujem za slovo. Pán poslanec Taraba to veľmi správne povedal, že s každým chcete bojovať, a ako ďalší môj predrečník presne poukázal. A popritom nezabúdate aj bojovať aj medzi sebou a na úkor svojich vlastných koaličných partnerov si robiť politické body. Som rád, že to ľudia vidia, že to tak vnímajú aj dneska pred Národnou radou a zistili, akí hadi vlastne ste. Hovoril si, že ste si privlastnili nejakú autoritu, ale... Alebo že kto vám dal tú autoritu. No, Tomáš, oni si tú autoritu privlastnili sami. Oni si privlastnili to, že ju chcú alebo chceli by rozhodovať o tom, čo ľudia majú robiť, čo môžu robiť a čo nie. Im sú úplne ukradnuté ich ľudské práva a slobody. Im je to úplne jedno. To, čo povieme je správne. Každý, kto má iný názor, to je nesprávne. Oni nevnímajú vedcov, veľmi správne si povedal. Vnímajú len vtedy, keď im to vyhovuje. Akonáhle je nejaký iný vedecký názor, tak ich to nezaujíma a je jedno, či ten názor povedal nositeľ Nobelovej ceny. To, čo povie Krčméry, je svätý grál. A keď povieme, že sa mýlil, tak veď každý má právo sa mýliť. Vážení kolegovia, ale ako viete, že sa nemýli stále? Alebo väčšinou. A čo ak náhodou hovorí pravdu, že aký to bude mať dopad na plodnosť žien, ale vám aj to je ukradnuté. Plodnosť žien. Je vám to úplne jedno. Nikto nevie, aký to bude mať dopad, sám vám to povedal. Ale toto je už názor, ktorý vám nezapadá, tak toto zase jedným uchom dnu a druhým von. Vy tu nerešpektujete absolútne nikoho. Nikoho. Ste vytvorili dve kategórie ľudí. Vy chcete, aby jedna kategória ľudí nosila nášivku a tá druhá aby bola potláčaná, alebo nosila nášivku a bola potláčaná a tá druhá velebená. Kto vám dal takú autoritu? Kto vám dal také právo? A čo sa týka toho pápeža, to sa nebudem ani vyjadrovať. Aspoň vieme, že prečo pani poslankyňa Cigániková je tak dobre s ministrom. Však oni ako pápeža ani cirkev nemusia a minister im urobil medvediu službu alebo pre... (Prerušenie vystúpenia časomerom.)
35. schôdza NR SR - 2.deň - B. popoludní 2
Dátum: 2021-07-24
Poslanec: Suja, Miroslav (-)
Druh vystúpenia: Vystúpenie s faktickou poznámkou

47. Áno, veľmi správne to povedal na záver svojeho alebo svojej rozpravy Marek Kotleba, že ako opozícia by sme teraz mali držať spolu a neútočiť na seba, tak dúfam, že si všetci zapamätáme tieto slová, lebo neverím, že nejaký tu prítomný opozičný poslanec, ktorý bude pri hlasovaní, by zahlasoval ináč ako proti tomuto zákonu. My by sme mali svoje sily sústrediť na koalíciu, na vládu a vyvíjať tlak na nich a nevybíjať sa tu navzájom, ak to nie je účelové, a nebol niekto s niekým dohodnutý. Ale verím, že to tak nie je. Viete, ako správne si povedal, Marek, menia sa tu termíny. Bolo dohodnuté, že Národná rada bude v štvrtok. Na základe čoho sa to zmenilo? Vedeli, že opozícia je nachystaná na štvrtok, tak zrazu sa to zmenilo na piatok. Včera sme sa tu pýtali, vážení kolegovia, kedy sa bude odvolávať Mikulec. Všetci ste to počuli - v stredu. Ak klamem, opravte ma. V stredu. Znova bola opozícia pripravená na stredu, zľakli ste sa, že vás je málo, nás bude dosť, tak zrazu je to dneska. (Reakcia z pléna.) Čiže za to je v nedeľu. Ale Kollár nám hovoril, že to bude v stredu. Kollár nám včera povedal... a predsedajúceho, že to bude v stredu, vážení kolegovia. Takže beriem to tak ako nefér, aj keď čo je tu fér, povedzme si na rovinu, nemáme si tu čo darovať, ale preto o to viac by sme my ako opozícia mali spojiť sily a dať to tejto koalícii vyžrať. Nemôže im to len tak prejsť. Tak ako tí ľudia bojujú za nás, za všetkých, a držia nám stránku vonku naprieč politickým spektrom, je im to jedno, kto z akej strany je, aj napriek tomu by sme tu mali teraz spoločne potiahnuť nielen opozícia, ale myslím, že aj väčšina koaličných poslancov, ktorí tu ostali, že by sa mohli pridať k ľuďom. Lebo, vážení kolegovia, váš jediný koaličný partner tu nesedí medzi vami, ale sedí vonku a stojí vonku a bojuje za národ. To je koaličný partner každého poslanca, ktorý tu sedí. Nie nejaká koaličná zmluva, zdrap papiera, ľudia, občania Slovenskej republiky sú naši koaliční partneri. A tým skladáme účty. Tak... (Prerušenie vystúpenia časomerom.)
35. schôdza NR SR - 2.deň - A. dopoludnia
Dátum: 2021-07-24
Poslanec: Suja, Miroslav (-)
Druh vystúpenia: Vystúpenie s faktickou poznámkou

116. Ďakujem za slovo. Pán poslanec Svrček, hovorili ste fakty a ako koaličný poslanec myslíte si, že ste presvedčil kolegov? No nie, nepresvedčil ste ich, lebo sú už rozhodnutí. Tak sa skúste k tomu postaviť ako právnik, ako strana principiálne k tomuto zákonu a podmieňujte to, podmieňte to zotrvaním v koalícii. A budete veľmi rýchlo vidieť, ako ich presvedčíte, lebo tých osem miliárd svieti vo vzduchu a oni nechcú o ne prísť. Rýchlo, veľmi rýchlo ich presvedčíte. Ak to neni z vašej strany, vážení kolegovia, len hra na voličov. Takže vyzývam poslancov, vyzývam Borisa Kollára, aby to týmto podmienil, lebo vy máte tú moc v ruke, vy máte moc zachrániť slobody ľudí a práva ľudí na Slovensku. Je to teraz nikoho iného v rukách. Ani koalície, ktorá je už zjavne rozhodnutá, ani opozície, je to vo vás, vašej strane koaličnej. Vy to teraz môžte. A ak chcete, aby som vám pomohol pri vašom rozhodovaní, tak vám poviem jednu informáciu, ktorú vydalo včera izraelské ministerstvo zdravotníctva, pre všetkých tých, čo tu tie bludy z OĽANO a zo SaS-ky šíria, počúvajte ma, pročkovci aj saskári. Ministerstvo zdravotníctva Izraela včera vydalo informáciu, ktorá je verejne dostupná, 60 % hospitalizovaných pacientov v nemocniciach je zaočkovaných obidvoma dávkami. Ste to pochopiť, alebo dokážete to pochopiť, túto informáciu, pročkovci, saskári? Šesťdesiat percent hospitalizovaných v Izraeli je zaočkovaných obidvoma vakcínami! Tak tu netrepte bludy!